section_heading: Radnja
paragraph_text: U šumama Zapadne Virginije odigrava se postapokaliptični reality show u kojem sudionici moraju preživjeti sve zamke neistražene divljine. No, ne samo da preživljavanje u šumi predstavlja velik izazov natjecateljima, stvari se dodatno pogoršaju te sve pođe po zlu kada kandidati shvate da ih lovi incestualna obitelj koja ih je odabrala za večeru. Štoviše, voditelj showa, umirovljenik poručnik Dale Murphy (Henry Rollins), otkriva da se obitelj zbog kemijskog otpada ostavljenog u šumi kroz generacije deformirala u mutante i ljudoždere.